Χόμπιτ (σειρά ταινιών)

Το ***Χόμπιτ*** είναι σειρά τριών επικών ταινιών high fantasy που σκηνοθετήθηκαν από τον Πίτερ Τζάκσον. Οι ταινίες της τριλογίας είναι τα ''Ένα Αναπάντεχο Ταξίδι'' (2012), ''Η Ερημιά του Νοσφιστή'' (2013), και ''Η Μάχη των Πέντε Στρατών'' (2014). Οι ταινίες βασίζονται στο μυθιστόρημα του Τζ. Ρ. Ρ. Τόλκιν *[[Το Χόμπιτ]]* (1937), ενώ δημιουργήθηκε και καινούργιο υλικό και χαρακτήρες για τις ταινίες. Μαζί έχουν τον ρόλο του πρίκουελ της τριλογίας ''Ο Άρχοντας των Δαχτυλιδιών'' του Τζάκσον.

Τα σενάρια των ταινιών γράφτηκαν από τους Φραν Γουόλς, Φιλίπα Μπόγιενς, Τζάκσον, και Γκιγιέρμο Ντελ Τόρο, με τον τελευταίο να ήταν αρχικά ο σκηνοθέτης της τριλογίας. Οι ταινίες τοποθετούνται στην Μέση Γη εξήντα χρόνια πριν από το ξεκίνημα των ταινιών *Ο Άρχοντας των Δαχτυλιδιών* και ακολουθούν το χόμπιτ Μπίλμπο Μπάγκινς (Μάρτιν Φρίμαν), ο οποίος πείθεται από τον μάγο Γκάνταλφ τον Γκρίζο (Ίαν ΜακΚέλεν) για να συνοδέχψουν δεκατρείς νάνους, υπό την ηγεσία του Θόριν Δρύασπις (Ρίτσαρντ Άρμιτατζ), σε ένα ταξίδι για να ανακτήσουν το Μοναχικό Βουνό από τον δράκο Νοσφιστή (Μπένεντικτ Κάμπερμπατς).

Στις ταινίες εμφανίζεται ένα μεγάλο σύνολο ηθοποιών, περιλαμβάνοντας τους Τζέιμς Νέσμπιτ, Κεν Στοτ, Εβάντζελιν Λίλι, Λι Πέις, και Λουκ Έβανς, με διάφορους ηθοποιούς να επαναλαμβάνουν τους ρόλους τους από το *Ο Άρχοντας των Δαχτυλιδιών*, περιλαμβάνοντας τους Κέιτ Μπλάνσετ, Ορλάντο Μπλουμ, Ίαν Χολμ, Κρίστοφερ Λι, Χιούγκο Γουίβινγκ, Ελάιτζα Γουντ, και Άντι Σέρκις. Οι ταινίες επίσης περιλαμβάνοντας τους Μάνου Μπένετ, Σιλβέστερ ΜακΚόι, Μίκαελ Πέρσμπραντ, Λόρενς Μακόαρ, και Στίβεν Φράι.

Η σειρά έλαβε μικτά σχόλια από τους κριτικούς και θεωρήθηκε κατώτερη από τον προκάτοχό της, αλλά ήταν εισπρακτική επιτυχία, εισπράττοντας συνολικά $2.938 δισεκατομμύρια παγκοσμίως. Έλαβε διάφορες διακρίσεις, κερδίζοντας πολλά βραβεία, αλλά δεν κέρδισε όσα κέρδισε η αρχική τριλογία.

## Παραγωγή

### Πρώτα στάδια ανάπτυξης
[thumb|left|150px|Ο [Πίτερ Τζάκσον, σκηνοθέτης, παραγωγός και σεναριογράφος της ταινίας]]
Ο Πίτερ Τζάκσον και η Φραν Γουόλς είχαν εκφράσει ενδιαφέρον για το *[[Το Χόμπιτ|Χόμπιτ]]* (The Hobbit) το 1995, με το όραμα να αποτελεί το πρώτο μέρος μιας τριλογίας, με τα υπόλοιπα δύο μέρη να βασίζονται στα βιβλία *[[Ο Άρχοντας των Δαχτυλιδιών]]* (The Lord of the Rings). Προέκυψε απογοήτευση από τον Χάρβεϊ Γουάινσταϊν, παραγωγό του Τζάκσον, όταν ανακάλυψε ότι ο παραγωγός Σολ Ζάεντζ είχε τα δικαιώματα παραγωγής του *Χόμπιτ* και τα δικαιώματα διανομής ανήκαν στην United Artists. Οι προσπάθειες του Γουάινσταϊν να αποκτήσει τα δικαιώματα απέτυχαν και έτσι ζήτησε από τον Τζάκσον να προχωρήσει με την κινηματογραφική μεταφορά του *Άρχοντα των Δαχτυλιδιών*. Αισίως, η τριλογία *Ο Άρχοντας των Δαχτυλιδιών* έγινε σε παραγωγή της New Line Cinema και τα δικαιώματα για το *Χόμπιτ* έληγαν το 2010. Τον Σεπτέμβριο του 2006, η Metro-Goldwyn-Mayer (MGM), ιδιοκτήτρια τώρα της United Artists, εξέφρασε ενδιαφέρον να συνεργαστεί με τη New Line Cinema και τον Τζάκσον και να γυρίσουν το *Χόμπιτ*.

Τον Μάρτιο του 2005, ο Τζάκσον προχώρησε σε μήνυση κατά της New Line Cinema, ισχυριζόμενος ότι είχε απώλεια εσόδων από την εμπορευματοποίηση βίντεο και παιχνιδιών ηλεκτρονικού υπολογιστή που σχετίστηκαν με την ταινία *[[Ο Άρχοντας των Δαχτυλιδιών: Η Συντροφιά του Δαχτυλιδιού]]* (The Lord of the Rings: The Fellowship of the Ring, 2001). Δεν επιδίωξε έναν συγκεκριμένο κανονισμό, αλλά ζήτησε εφοριακό έλεγχο για να δει αν η New Line Cinema του στέρησε χρήματα. Αν και ο Τζάκσον ήθελε το θέμα να διευθετηθεί πριν την ταινία, πίστευε ότι η μήνυση δεν θα επηρέαζε τη New Line Cinema από το να τον εμποδίσει να σκηνοθετήσει την ταινία. Ο συνιδρυτής της New Line Cinema, Ρόμπερτ Σέι, ενοχλήθηκε με τη μήνυση και δήλωσε τον Ιανουάριο του 2007 ότι ο Τζάκσον δεν θα σκηνοθετούσε ποτέ ξανά ταινία για τη New Line Cinema, κατηγορώντας τον για απληστία. 

Στέλεχος της MGM, ο Χάρι Σλόουν, εμπόδισε την ανάπτυξη της ταινίας καθώς επιθυμούσε την ανάμιξη του Τζάκσον. Τον Αύγουστο, ο Σέι προσπάθησε να βελτιώσει την κατάσταση με τον σκηνοθέτη λέγοντας *"Σέβομαι και θαυμάζω πραγματικά τον Πίτερ [Τζάκσον] και θα ήθελα να υπάρχει η συμμετοχή του με κάποιο τρόπο στο 'Χόμπιτ'"*. Τον επόμενο μήνα, δόθηκε στη New Line Cinema πρόστιμο 125.000 δολαρίων επειδή δεν έδωσε τον απαραίτητο αριθμό εγγράφων.

Στις 16 Δεκεμβρίου 2007, ανακοινώθηκε ότι ο Τζάκσον θα εκτελούσε χρέη executive producer στην ταινία. Οι New Line Cinema και MGM θα χρηματοδοτούσαν την ταινία και η MGM (μέσω της 20th Century Fox) θα αναλάμβανε τη διανομή εκτός Ηνωμένων Πολιτειών. Ο προϋπολογισμός κάθε ταινίας ξεχωριστά κυμαίνεται στα 150 εκατομμύρια δολάρια. 

Αργότερα, η οικογένεια του Τόλκιν, κατέθεσε μήνυση ενάντια στη New Line Cinema για παραβίαση συμβολαίου και απάτης, ζητώντας 220 εκατομμύρια δολάρια αποζημίωση. Η υπόθεση έληξε τον Σεπτέμβριο του 2009 με το ποσό του συμβιβασμού να παραμένει άγνωστο.

### Συμμετοχή του Γκιγιέρμο Ντελ Τόρο
[thumb|upright|150 px|Ο [Γκιγιέρμο Ντελ Τόρο ήταν αρχικά ο σκηνοθέτης της ταινίας. Ο Τζάκσον δήλωσε πως το "δημιουργικό DNA" του Ντελ Τόρο παραμένει στο σενάριο και στα σχέδια]]
Παρά τις μηνύσεις, η ανάπτυξη της ταινίας προχώρησε τον Απρίλιο του 2008 με τον Γκιγιέρμο Ντελ Τόρο στην καρέκλα του σκηνοθέτη. Ο Ντελ Τόρο δήλωσε πως ήταν θαυμαστής της τριλογίας του Τζάκσον και βρίσκονταν σε συζητήσεις το 2005 να σκηνοθετήσουν μαζί μια κινηματογραφική προσαρμογή της σειράς ηλεκτρονικών παιχνιδιών *[[Halo (σειρά βιντεοπαιχνιδιών)|Halo]]*. Αν και το πρότζεκτ δεν προχώρησε, κράτησαν επαφές. Σε μια συνέντευξή του το 2006, ο Ντελ Τόρο δήλωσε *"Δεν μου αρέσουν οι κοντοί τύποι και οι δράκοι, τα τριχωτά πόδια, τα Χόμπιτ... Δεν μου αρέσουν τα ξίφη και η μαγεία, τα μισώ όλα αυτά"*. Αφού υπέγραψε να σκηνοθετήσει τον Απρίλιο του 2008, ο Ντελ Τόρο δήλωσε πως μαγεύτηκε με το *Χόμπιτ* ως παιδί αλλά θεωρεί πως τα άλλα βιβλία του Τόλκιν περιείχαν γεωγραφία και γενεαλογία πολύ περίπλοκη για τον προεφηβικό εγκέφαλό του.

Η διαδικασία του pre-production ξεκίνησε τον Αύγουστο του 2008, με τους Ντελ Τόρο, Τζάκσον, Γουόλς και Φιλίπα Μπόγιενς να γράφουν τα σενάρια. Ο Ντελ Τόρο πέρναγε τα πρωινά του γράφοντας και τα απογεύματά του κοιτάζοντας υλικό σχετικό με τον Τόλκιν, ώστε να τον βοηθήσει να καταλάβει το έργο του συγγραφέα. Παρακολούθησε ντοκιμαντέρ σχετικά με τον Α' Παγκόσμιο Πόλεμο και ζήτησε προτάσεις από τον Τζάκσον, γνωστό συλλέκτη αναμνηστικών του Α' Παγκοσμίου Πολέμου. Ο Ντελ Τόρο πίστευε ότι οι εμπειρίες του Τόλκιν στον Πόλεμο επηρέασαν τις ιστορίες του.

Τον Νοέμβριο του 2008, ο Ντελ Τόρο είπε ότι μαζί με τους Τζάκσον, Γουόλς και Μπόγιενς συνειδητοποιούσαν κάτι καινούριο για την ιστορία κάθε εβδομάδα και το σενάριο άλλαζε συνεχώς. Στα τέλη του Νοεμβρίου του 2009 ο Τζάκσον αποκάλυψε ότι το σενάριο δεν θα έχει ολοκληρωθεί παρά μέχρι τις αρχές του 2010, καθυστερώντας το ξεκίνημα της παραγωγής μέχρι τα μέσα του καλοκαιριού. Η ανακοίνωση αυτή προκάλεσε αμφιβολίες για το αν η ταινία θα κατάφερνε να ολοκληρωθεί ώστε να είναι έτοιμη να κυκλοφορήσει την προγραμματισμένη ημερομηνία, τον Δεκέμβριο του 2011. Στις 22 Ιανουαρίου 2010, ο Άλαν Χορν, δήλωσε πως η ταινία δεν θα κυκλοφορήσει παρά μέχρι τα τέλη του 2012.

### Αποχώρηση του Ντελ Τόρο
Το 2010 ο Ντελ Τόρο αποχώρησε από το πρότζεκτ εξαιτίας των καθυστερήσεων. Στις 28 Μαΐου εξήγησε σε μια συνέντευξη τύπου ότι εξαιτίας των οικονομικών προβλημάτων της MGM, το *Χόμπιτ* δεν είχε πάρει επισήμως το πράσινο φως. *"Δεν μπορούν να υπάρξουν ημερομηνίες έναρξης μέχρι η κατάσταση στην MGM να επιλυθεί... Σχεδιάσαμε όλα τα πλάσματα. Σχεδιάσαμε τα σκηνικά και τα κοστούμια. Τελειώσαμε τα ανιμάτικς και σχεδιάσαμε μακροσκελής σκηνές δράσης. Έχουμε τρομακτικές σκηνές και αστείες σκηνές και είμαστε πολύ, πολύ προετοιμασμένοι αλλά δεν ξέρουμε τίποτα μέχρι το πρόβλημα της MGM να λυθεί"*. Γρήγορα άρχισε να γίνεται λόγος για πιθανό σκηνοθέτη, προφανώς τα στούντιο ήθελαν τον Τζάκσον, αλλά ονόματα όπως των Νιλ Μπόμκαμπ, Μπρετ Ράτνερ, Ντέιβιντ Γέιτς και Ντέιβιντ Ντόμπκιν αναφέρθηκαν.

Ωστόσο, αυτό το περιστατικό προκάλεσε αρνητική αντίδραση από πολλούς θαυμαστές του *Χόμπιτ*, οι οποίοι ήταν εκνευρισμένοι με την MGM για την καθυστέρηση του πρότζεκτ. Προσπάθησαν επίσης να πείσουν το στούντιο να πουλήσουν τα δικαιώματα στη Warner Bros. Στις 27 Ιουλίου, ο Ντελ Τόρο απάντησε στους θυμωμένους φαν, λέγοντας *"Δεν ήταν μόνο η MGM. Αυτές είναι πολύ περίπλοκες ταινίες, οικονομικά και πολιτικά"*.

Στις 25 Ιουνίου 2010, κυκλοφόρησαν φήμες ότι ο Τζάκσον βρισκόταν σε διαπραγματεύσεις να σκηνοθετήσει τις δύο ταινίες. Στις 15 Οκτωβρίου 2010, η New Line Cinema και η Warner Bros. επιβεβαίωσαν ότι το *Χόμπιτ* θα προχωρούσε με τον Τζάκσον ως σκηνοθέτη και ότι η ταινία θα είναι σε μορφή 3D. Με την επιβεβαίωση του Τζάκσον, η ταινία πήρε το πράσινο φως, με τα γυρίσματα να ξεκινούν τον Φεβρουάριο του 2011. Ο Τζάκσον δήλωσε ότι *"Η εξερεύνηση της [[Μέση Γη|Μέσης Γης]] του Τόλκιν ξεπερνά την εμπειρία γυρίσματος μιας φυσιολογικής ταινίας. Είναι ένα ταξίδι μέσα σε ένα μέρος φαντασίας, ομορφιάς και δράματος"*.

## Δομή
Το πρότζεκτ είχε αποφασιστεί να χωριστεί σε δύο μέρη από το 2006, αλλά τα προτεινόμενα περιεχόμενα άλλαξαν κατά τη διάρκεια ανάπτυξης. Η MGM εξέφρασε ενδιαφέρον σε μια δεύτερη ταινία το 2006, η οποία να διαδραματίζεται ανάμεσα στο *Χόμπιτ* και στον *Άρχοντα των Δαχτυλιδιών*. Ο Τζάκσον δήλωσε *"Ένα από τα εμπόδια του 'Χόμπιτ' είναι ότι σε σύγκριση με τον 'Άρχοντα' είναι πιο ελαφρύ. Υπάρχουν πολλά κεφάλαια στα οποία χαρακτήρες όπως ο [[Γκάνταλφ]] εξαφανίζονται για λίγο. Από τη μνήμη, εννοώ, έχω καιρό να το διαβάσω, αλλά νομίζω ότι παρευρίσκεται στο Λευκό Συμβούλιο, στο οποίο είναι χαρακτήρες όπως η Γκαλάντριελ και ο [[Σάρουμαν]] και άλλοι που βλέπουμε στον 'Άρχοντα των Δαχτυλιδιών'. Εξαφανίζεται μυστηριωδώς για λίγο και μετά επιστρέφει, αλλά δεν ξέρουμε τι πραγματικά συμβαίνει"*. Ο Τζάκσον ενδιαφερόταν επίσης να δείξει το ταξίδι του Γκόλουμ στη Μόρντορ και την παρακολούθηση του Άραγκορν στο Σάιρ.

Μετά την πρόσληψή του το 2008, ο Ντελ Τόρο επιβεβαίωσε ότι η συνέχεια *"θα προσπαθούσε να συμφιλιωθεί με τα γεγονότα της πρώτης ταινίας με μια ελάχιστα διαφορετική ματιά. Θα μπορείς να δεις γεγονότα που δεν διαδραματίστηκαν στην πρώτη"*. Σημείωσε επίσης ότι η ιστορία θα πρέπει να βασιστεί μόνο σε ότι αναφέρεται στο *Χόμπιτ* και στον *Άρχοντα των Δαχτυλιδιών*, καθώς δεν είχαν τα δικαιώματα των βιβλίων *[[Σιλμαρίλλιον]]* (Silmarillion) και *[[Ατέλειωτες Ιστορίες]]* (Unfinished Tales). Ο Ντελ Τόρο πρόσθεσε επίσης ότι αν δεν μπορούσαν να βρουν μια ιστορία με συνοχή για τη δεύτερη ταινία, θα γύριζε μόνο το *Χόμπιτ*.

## Τρίτη ταινία
Στις 30 Ιουλίου 2012, ο Τζάκσον επιβεβαίωσε τη δημιουργία μιας τρίτης ταινίας, μετατρέποντας το *Χόμπιτ* σε τριλογία. Σύμφωνα με τον σκηνοθέτη, η τρίτη ταινία θα κάνει εκτεταμένη χρήση των προσαρτημάτων που έγραψε ο Τόλκιν, να επεκτείνει την ιστορία της Μέσης Γης, και που δημοσιεύτηκε στο πίσω μέρος του βιβλίου *[[Ο Άρχοντας των Δαχτυλιδιών|Η Επιστροφή του Βασιλιά]]* (The Return of the King). Οι Μάρτιν Φρίμαν και Σερ Ίαν ΜακΚέλεν είχαν ήδη προσεγγιστεί για να εμφανιστούν στην τρίτη ταινία.

## Υποδοχή

### Εισπράξεις

### Ανταπόκριση κριτικών και κοινού

## Παραπομπές


## Εξωτερικοί σύνδεσμοι

* 

Κατηγορία:Χόμπιτ (σειρά ταινιών)